Grupo de Traballo sobre Homosexualidade de Delft

O Grupo de Traballo sobre Homosexualidade de Delft (en neerlandés: Delftse Werkgroep Homoseksualiteit -DWH-) é unha organización independente dos Países Baixos centrada na homosexualiodade, que enfoca as súas actividades na vila de Delft, na Holanda Meridional, e na súa área de influencia. O seu obxectivo é o aumento e o mantemento da aceptación da homosexualidade por parte da sociedade, incidindo particularmente nas campañas de información no ámbito escolar. A asociación tamén é un lugar de encontro para homes e mulleres homosexuais e bisexuais de todas as idades."LGBT+ association since 1968". No sitio web da DWH."Delftse Werkgroep Homoseksualiteit (DWH) ". Apollo.io

Forman parte da DWH a Asociación de Homes Novos Homesexuais Outsite (Homojongerenvereniging Outsite) e o Grupo de Traballo de Mulleres Femmes Fatales (Vrouwenwerkgroep Femmes Fatales). Ademais, a DWH mantén colaboración coas asociacións de homosexuais Roze Blok, de Delft, e COC Nederland, que actúa en todo o país.

A DWH publica varios números ao ano da súa revista oficial: Andersblad."Andersblad". No sitio web de DWH.

 Historia 
miniatura|Sede da asociación, no número 22 de Lange Geer, en Delft
O Grupo de Traballo sobre Homosexualidade de Delft fundouse en 1968. Nos primeiros anos estaba estreitamente vinculado ao mundo estudantil e formou parte da Federación de Grupos de Traballo de Estudantes sobre Homosexualidade (Federatie Studenten Werkgroepen Homoseksualiteit -FSWH-). Aínda que moitas das asociacións que formaban parte desta federación acabaron finalmente integradas en COC Nederland, a DWH sempre se mantivo como entidade independente.

En abril de 1989, o daquela presidente da DWH, Hans-Paul Verhoef, saltou á actualidade internacional cando foi detido nos Estados Unidos por padecer a SIDA. Verhoef ocultara este dato no seu ingreso, xa que se non fose así se lle negaría o acceso.

 Notas 

Categoría:Organizacións LGTB
Categoría:Homosexualidade
Categoría:Delft